கேள்வி: கடிகை குறித்து விரிவாக சொல்லுங்கள்.
பதில்: கடிகை ) என்னும் சொல் ‘கடி’ என்னும் உரிச்சொல் அடியிலிருந்து தோன்றியது. அது சங்ககாலத்தில் காப்புமாலையையும், இனிப்புச்சுவை உணவையும் உணர்த்தப் பயன்படுத்தப்பட்டது. பொதுவாக, கடிகைமாலை என்பது உருத்திராச்சக் கொட்டை கோத்த மாலை. சைவத் துறவிகளின் அணிகலன்களில் ஒன்று. (கடுக்காய் எனல் சாலாது) காப்புமாலை *நான்மணிக்கடிகை என்பது நான்கு வகை பணிகள் கோக்கப்பட்ட மாலை. இந்த மாலை போல் நான்கு நான்கு கருத்துகள் கோக்கப்பட்ட மாலைகளைக் கொண்ட நூல் நான்மணிக்கடிகை. *மழையில் விழும் பனிக்கட்டிக் கடுக்கைகளை ஒருத்தி கழங்கு (மகளிர் விளையாட்டு) விளையாட உதவும் மாக் கடுக்கை எனக் குறிப்பிடுகிறாள். :வீயும் வியப்புறவின் வீழ்துளியால் மாக்கடுக்கை :நீயும் பிறரொடும்காண் நீடாதே - ஆயும் :கழலாகிப் பொன்வட்டாய்த் தாராய் மடலாய்க் :குழலாகிக் கோல்சுரியாய்க் கூர்ந்து. (திணைமாலை நூற்றைம்பது - 98) *ஆடவர் அணியிம் மயில்தோகை மாலை நெய்தல் உருவின் ஐது இலங்கு அகல் இலை தொடையமைப் பீலி பொலிந்த கடிகை - அகம் 119-12 *பசுக்களின் கழுத்தில் கட்டப்படும் மணிமாலை. தனிமணி இரட்டும் தாளுடைக் கடிகை … முனை ஆ - அகம் 35-3 *ஒருத்தி நீல மணிமாலை வல்லிகை அணிந்திருந்தாள். நீல மணிக்கடிகை வல்லிகை – கலித்தொகை 96-10 *பிற்காலத்தில் காப்பு தரும் எழுத்துக்கள் என வைத்துக்கொண்டு எழுதப்பட்ட பாட்டியல் வகை நூல் கடிகை வெண்பா இன்சுவைக் குழம்புணவு *பாயச உணவு மதுரை அந்தியங்காடியில் விற்கப்பட்ட உணவுவகைகளில் ஒன்று அமிழ்தம் போன்று இனிக்கும் சேறு. அமிழ்து இயன்றன்ன தீஞ்சேற்றுக் கடிகை - மதுரைக்காஞ்சி 532 *கடிகை என்பது வெல்லக்கட்டி, கரும்புச் சாற்றுக் கட்டி. அவள் பல்லில் ஊறும் சுவைநீர் 'கரும்பின் காலெறி கடிகைக் கண் அயின்று அன்ன வால் எயிறு ஊறிய வசையில் தீநீர்க் … குறுமகள்' - குறுந்தொகை 267